## *LADEN*

***Fælleshuset i Gravlev***

**Vedtægter for foreningen LADEN**

**§ 1: Navn og hjemsted**

Foreningens *navn er LADEN Fælleshuset i Gravlev.*

*Hjemsted er Rebild kommune.*

*På adressen Gravlevvej 10A, 9520 Skørping*

**§ 2: Stiftelse**

*Foreningen LADEN er stiftet af Gravlevforeningen på et stiftende møde den 12/5-2016.*

*Ved stiftelsen udgør foreningens grundkapital 25.000 kr., der tegnes af Gravlevforeningen.*

**§ 3: Formål**

*LADENS formål er, at erhverve, eje og drive ejendommen Gravlevvej 10A Ejerlejlighed matr.nr. 15r, Gravlev by og sogn.*

*Ejendommen skal anvendes som fælleshus for aktiviteter i Gravlevforeningen.*

*Ejendommen udlejes til Gravlevforeningen på en lejeaftale med nærmere fastsatte vilkår, herunder retningslinjer for lejeres brug af lokalerne.*

**§4. Medlemmer**

*Som medlemmer kan optages enhver der bosat i Gravlev og nærmeste omegn (Gravlev sogn).*

*Der er to former for medlemskab:*

*1. Personligt medlemskab*

*2. Familiemedlemskab*

**§ 5. Årsmøde**

*Der afholdes hvert år i 1. kvartal årsmøde for foreningens medlemmer indkaldt via infomail af bestyrelsen.*

*På årsmødet aflægger bestyrelsen beretning om foreningens aktiviteter og økonomi.*

*På årsmødet vælges blandt medlemmerne 2 medlemmer til bestyrelsen og 1 suppleant.*

**§ 6: Bestyrelse**

*Foreningen ledes af en bestyrelse, der er foreningens øverste myndighed. Bestyrelsen består af 5 medlemmer, hvoraf 3 udpeges af Gravlevforeningens bestyrelse. De udpegede skal samtidig være bestyrelsesmedlemmer i Gravlevforeningen.*

*Udpegningen finder sted på Gravlevforeningens konstituerende bestyrelsesmøde efter den årlige generalforsamling i Gravlevforeningen.*

*Der udpeges ikke suppleanter for bestyrelsesmedlemmerne der er udpeget af Gravlevforeningen.*

*Såfremt et af disse bestyrelsesmedlemmer udtræder i utide, udpeger Gravlevforeningen et nyt medlem, der straks indtræder i bestyrelsen.*

*2 bestyrelsesmedlemmer og en suppleant for disse vælges blandt medlemmerne på årsmødet.*

*Bestyrelsen konstituerer sig selv med formand, kasserer og sekretær.*

*Formanden indkalder med mindst 14 dages varsel og med angivelse af dagsorden til bestyrelsesmøde, så ofte det er påkrævet. Dog mindst 2 gange pr. år. Formanden har også pligt til at indkalde til bestyrelsesmøde, hvis mindst 3 medlemmer anmoder herom.*

*Bestyrelsen er beslutningsdygtig, når mindst halvdelen af bestyrelsesmedlemmerne er til stede. Bestyrelsen træffer beslutninger ved alm. stemmeflertal. I tilfælde af stemmelighed er formandens stemme udslagsgivende.*

*Bestyrelsen fastsætter selv sin forretningsorden.*

**§ 7. Drift og økonomi**

 *LADENS indtægter hidrører hovedsagelig fra følgende aktiviteter:*

*a. Lejeindtægter fra Gravlevforeningen mv.*

*b. Gavebreve fra borgere i Gravlev og omegn*

*c. Sponsoraftaler med virksomheder*

*d. Kommunale- og andre offentlige tilskud*

*e. Fondsmidler*

*f. Kontingent fra medlemmerne*

*LADEN momsregistreres og registreres med cvr. nr. som en almindelig ikke erhvervsdrivende forening.*

*Et evt. overskud ved driften tilfalder foreningen og anvendes efter formålet, herunder til forbedringer af ejendommen og evt. indkøb af inventar mv.*

**§ 8: Regnskab og økonomi**

*LADENS regnskabsår er kalenderåret.*

*LADEN antager et eksternt revisionsfirma til at revidere driftsregnskabet efter gældende revisionspraksis.*

*Driftsregnskabet med status forelægges bestyrelsen til godkendelse.*

*Det reviderede regnskab og en årsberetning fremsendes senest efter 6 mdr. fra regnskabsårets afslutning til Gravlevforeningens bestyrelse.*

**§ 9: Tegning og hæftelse**

*LADEN hæfter alene med sin formue, og hverken den oprindelige stifter eller andre hæfter for foreningens gæld.*

*LADEN tegnes ved underskrift af formanden og mindst 1 bestyrelsesmedlem i foreningen.*

*Ved køb, afhændelse eller pantsætning af fast ejendom, eller ved optagelse af lån i øvrigt, er det den samlede bestyrelse der tegner/forpligter foreningen.*

**§ 10: Ændring af vedtægter**

***Ændringer af denne vedtægt kan kun ske når mindst 2/3 af bestyrelsesmedlemmerne stemmer herfor. Vedtægtsændringer sendes til*** *godkendelse i Gravlevforeningen.*

**§ 11: LADENS ophør**

*Opløsning af LADEN kan kun ske når samtlige bestyrelsesmedlemmer stemmer herfor på et i dette øjemed indkaldt bestyrelsesmøde.*

*Bliver forslaget ikke vedtaget, kan der indkaldes til et nyt bestyrelsesmøde hvor forslaget om opløsning kan træffes med 2/3 flertal blandt de fremmødte bestyrelsesmedlemmer.*

*Beslutningen om foreningens ophør skal godkendes af Gravlevforeningen.*

*I tilfælde af Ladens ophør tilfalder dens overskydende midler Gravlevforeningen.*

***Således vedtaget på et stiftende møde i Gravlevforeningen den 12. maj 2016, med senere ændringer vedtaget den 9. februar 2017.***

***Gravlevforeningen: Laden:***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Rikke Winckler Michael Wulff***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Bjørg Bech Jæger Aage Langeland***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Michael Wulff Rikke Winckler***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Jacob Foldager Merete Langeland***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Merete Langeland Lars Jæger***